સૌના લાડીલા નેતા અને માર્ગદર્શક શ્રી પરશોત્તમભાઈ રૂપાલા રાષ્ટ્રપતિ ભવન, નવી દિલ્હી ખાતે, દેશની પ્રજાના હૃદય સમ્રાટ શ્રી નરેન્દ્રભાઈ મોદીના વડાપ્રધાનપદે રચાનાર ભારતના મંત્રી મંડળના સભ્ય તરીકે શપથ ગ્રહણ કર્યા બાદ પ્રથમ વખત જ ગુજરાત આવી રહયા હોય શ્રી રૂપાલાના સ્વાગત માટે રાજયભર ઉપરાંત અમરેલી જિલ્લામાંથી પણ શ્રી પરશોત્તમભાઈ રૂપાલાના અંગત મિત્ર અને રાજકીય જોડીદાર તથા દેશના મોટા ગજાના સહકારી આગેવાન શ્રી દિલીપ સંઘાણી તથા અમુલના ડાયરેકટર અને અમર ડેરીના ચેરમેન શ્રી અશ્ર્વીન સાવલીયા સહિત મોટી સંખ્યામાં લોકો અમદાવાદ એરપોર્ટ ઉપર ગયા હતા અને પરશોત્તમભાઈ રૂપાલાનું મો મીઠું કરાવી ભવ્યાતીભવ્ય સ્વાગત કર્યુ હતુ.